ДО

ОБЩИНСКИ СЪВЕТ

ГР. КРУМОВГРАД

Д О К Л А Д Н А   З А П И С К А
от Себихан Керим Мехмед – кмет на Община Крумовград
Относно: Даване на съгласие за временно ползване на земеделска земя за поставяне на преместваем обект – навес за регистриране на животновъден обект – пасище.
ДАМИ И ГОСПОДА ОБЩИНСКИ СЪВЕТНИЦИ,

В Общинска администрация – Крумовград постъпи искане с вх. № 94-Г-216/04.12.2025 г. от Г. Р. Юс. от с. Поточница, мах. „…..“ № …., община Крумовград за разрешение за поставяне на навес върху терен с площ от 100,00 кв.м., в поземлен имот с идентификатор 57950.37.27 по КККР на с. Поточница, община Крумовград, одобрен със заповед № РД-18-370/19.09.2017 г. на изпълнителния директор на АГКК, м. ХАМБАР ЧАЛ, вид собственост: общинска публична, вид територия: земеделска, категория: 5, НТП: пасище, площ: 83 124 кв. м, стар номер: 037027, необходим за регистрацията на животновъден обект – пасище. 
Разпоредбата на чл. 4, ал. 1, т. 7 от Наредба за реда и условията за разполагане на преместваеми обекти, рекламни, информационни и монументално-декоративни елементи за търговски и други обслужващи дейности на територията на община Крумовград, приета от Общински съвет – Крумовград гласи, че по своето предназначение и вид, преместваемите обекти могат да бъдат обслужващи животновъдни обекти – пасища: навес с минимум две съседни страни и съоръжение, което дава възможност за бързо залавяне и фиксиране на животните при извършване на ветеринарномедицински или зоотехнически манипулации.

По реда на същата наредба на Община Крумовград, от главния архитект на Община Крумовград се издават и разрешенията за поставяне на преместваеми обекти, което сочи, че компетентен да разгледа подаденото искане е главният архитект на общината. 

Наред с гореизложеното за поставяне на преместваем обект в земеделска земя е необходимо да се приложат разпоредбите на Раздел VI „Временно ползване“ от Правилника за прилагане на Закона за опазване на земеделските земи (ППЗОЗЗ). Съгласно чл. 59а, ал. 2 от ППЗОЗЗ за разполагане на преместваеми обекти, които не са трайно свързани с терена, както и за други нужди без застрояване се допуска ползване на земя от физически и юридически лица за не повече от 10 години. Компетентен орган за разрешаване на временното ползване е комисията по чл. 17, ал. 1, т. 1 от Закона за опазване на земеделските земи (ЗОЗЗ) към Областна дирекция „Земеделие“ гр. Кърджали.

Разпоредбата на чл. 59б, ал. 3 от ППЗОЗЗ гласи, че за издаване на разрешение за временно ползване за всеки обект се комплектува преписка, която съдържа:
1. предложение от собственика на земята или от инвеститора;

2. копие от документа за собственост или изрично писмено съгласие от собственика на поземления имот;

3. скица на имота (имотите) в два екземпляра в М 1:500 до 1:5000 с нанесените граници на предложените площадки, заверена от общинската служба по земеделие, съответно от Агенцията по кадастъра;

4. становище от съответната регионална инспекция по околна среда и води;

5. проект на подробен устройствен план или ситуационна скица за разполагане на временния обект.

Предвид горепосочените законови положения, Общински съвет – Крумовград следва да вземе изрично решение, с което да разреши временно ползване на общински поземлен имот за поставянето на преместваем обект – навес, необходим за регистриране на животновъден обект – пасище. Към настоящия момент за горе посочения имот в с. Поточница има сключен договор № 249/20.06.2025 г. за наем на земеделски земи с начин на трайно ползване мери, пасища и/или ливади от общински поземлен фонд, със срок на действие до 31.12.2035 г., съгласно който лицето ползва 20,000 дка от имота. Разрешението за ползване от комисията по чл. 17, ал. 1, т. 1 от ЗОЗЗ следва да бъде издадено за срока на договора за наем. 

Предвид гореизложеното и на основание чл. 21, ал. 1, т. 8 от ЗМСМА, чл. 59а, ал. 2 и чл. 59б, ал. 3, т. 2 от ППЗОЗЗ, § 12, ал. 1, т. 6 от Заключителните разпоредби на Закона за изменение и допълнение на Закона за подпомагане на земеделските производители, предлагам Общинския съвет да вземе следното

Р Е Ш Е Н И Е :
I. Общински съвет – Крумовград дава съгласие за временно ползване на терен с площ от 100,00 кв.м., в поземлен имот с идентификатор 57950.37.27 по КККР на с. Поточница, община Крумовград, одобрен със заповед № РД-18-370/19.09.2017 г. на изпълнителния директор на АГКК, м. ХАМБАР ЧАЛ, вид собственост: общинска публична, вид територия: земеделска, категория: 5, НТП: пасище, площ: 83 124 кв. м, стар номер: 037027, необходим за регистрацията на животновъден обект – пасище на наемателя Г. Р. Юс. от с. Поточница, мах. „….“ № …, община Крумовград, при условията и за срока на действие на Договор № 249/20.06.2025 г. за наем на имота. 
II. След влизане в сила на настоящото решение гореописаното искане за разрешаване на поставяне на навес, необходим за регистрацията на животновъден обект – пасище да бъде препратено по компетентност на главния архитект на Община Крумовград, съобразно правомощията му, предоставени с Наредба за реда и условията за разполагане на преместваеми обекти, рекламни, информационни и монументално-декоративни елементи за търговски и други обслужващи дейности на територията на община Крумовград, приета от Общински съвет – Крумовград.
В Н Е С Ъ Л: …........../п/...............
        СЕБИХАН МЕХМЕД
       Кмет на Община Крумовград

Изготвили:………/п/………….М. Тоскова, юрисконсулт в дирекция „НОП“

………/п/………… А. Хаджъисмаил, директор на дирекция „ОСИ“
Съгласувал:  ………/п/………. инж. А. Хаджимехмед, зам.-кмет на Община Крумовград
